Έμεινα στο σπίτι για τρεις εβδομάδες. Με σιγουριά θα παραδεχτώ ότι πρόκειται για το πιο όμορφο airbnb σπίτι που έχω μείνει έως τώρα στην Ελλάδα! Είναι ακριβώς όπως φαίνεται στις φωτογραφίες. Εσωτερικά είναι μικρό, κατάλληλο για ένα άτομο, cozy, φοιτητικό και παράλληλα άνετο και προσεγμένο! Το κρεβάτι, προσωπικά, μου άρεσε πάρα πολύ που βρίσκεται στο συγκεκριμένο σημείο, υπερυψωμένο, και καθώς είσαι ξαπλωμένος μπορείς να βλέπεις τη θέα από το παράθυρο! Το γραφείο βολεύει για διάβασμα καθώς είναι μπροστά στην μπαλκονόπορτα και κάτω από το παράθυρο, οπότε υπάρχει αρκετό φως για να διαβάσεις. Η βιβλιοθήκη με το book exchange, εξαιρετική ιδέα! Εξωτερικά, το μπαλκόνι είναι ο,τι καλύτερο! Θέα υπέροχη, τραπεζάκια και καρέκλες για να κάτσεις είτε μόνος είτε με παρέα με τις ώρες να χαζεύεις τη θέα! Γενικά, πρόκειται για ένα φοιτητικό διαμέρισμα και αξίζει για όσους ψάχνουν κάτι μικρό και φωτεινό με όμορφη θέα. Η Κατερίνα υπέροχη, ευγενική, πάντα διαθέσιμη σε ο,τι της ζητούσα, ακόμα και στις 12 το βράδυ! Η γειτονιά ήρεμη, ήσυχη, μόλις 5' με τα πόδια από τον ηλεκτρικό. Πολύ κοντά έχει μαγαζί για take away καφέ και κάτι να τσιμπήσεις, σούπερ μάρκετ, φαρμακείο και διάφορα μαγαζιά. Με τα πόδια, σε 6' βρίσκεσαι στην Πατησίων και στα καταστήματα, τράπεζες, περίπτερα κλπ. Το συνιστώ ανεπιφύλακτα και με σιγουριά δηλώνω ότι θα ξαναπάω!